钦定古今图书集成/理学汇编/经籍典/第139卷 > 《汉韩婴诗外传三》 > 《抑五》
## 钦定古今图书集成/理学汇编/经籍典/第139卷 > 《汉韩婴诗外传三》 > 《抑五》

古者有命，民之有能敬长、怜孤、取舍、好让、居事力者，
告于其君，然后君命得乘饰车骈马。未得命者，不得
乘饰车骈马，皆有罚。故民虽有馀财侈物，而无礼义
功德，则无所用，故皆兴仁义而贱财利。贱财利则不
争，不争则彊不陵弱，众不暴寡。是君之所以象典刑
而民莫犯法，民莫犯法而乱斯止矣。《诗》曰：“质尔人民，
谨尔侯度，用戒不虞。”